b"\n_START_ARTICLE_\nSuite per a corda (Jan\xc3\xa1\xc4\x8dek)\n_START_SECTION_\nOrigen i context\n_START_PARAGRAPH_\nLa Suite per a orquestra de corda \xc3\xa9s un treball del primer per\xc3\xadode de Jan\xc3\xa1\xc4\x8dek, es destaca com un reflex dels gustos musicals d'estil victori\xc3\xa0: elegant, lleuger, sensiblement equilibrat. No s'hi observen els grans canvis d'humor que caracteritzen les seves obres posteriors. Les poques sorpreses que sorgeixen de tant en tant s\xc3\xb3n d'una forma m\xc3\xa9s controlada i moderada. Per\xc3\xb2 el treball t\xc3\xa9 m\xc3\xa8rit en la seva capacitat d'encant, de transmetre expressi\xc3\xb3 sincera, i que implica la ironia._NEWLINE_Jan\xc3\xa1cek va compondre la suite a l'edat de 23 anys, quan el jove m\xc3\xbasic estava desenvolupant el seu art, i durant un temps de pobresa relativa. A prop del final dels seus estudis a l'Escola d'Orgue de Praga, Jan\xc3\xa1\xc4\x8dek va esdevenir el director de la Societat de M\xc3\xbasica de Brno el 1876. Diversos mesos m\xc3\xa9s tard, va presentar la Suite als seus col\xc2\xb7legues, i el 2 de desembre de 1877 va ser estrenada.\n_START_SECTION_\nAn\xc3\xa0lisi musical\n_START_PARAGRAPH_\nOriginalment, Jan\xc3\xa1\xc4\x8dek havia pensat en els moviments de l'obra en termes barrocs, amb sis moviments: Preludi, Allemande, Sarabande, Scherzo, Air, i Finale, respectivament. En un nou examen, el compositor prescindeix de les refer\xc3\xa8ncies barroques despr\xc3\xa9s de la realitzaci\xc3\xb3 dels moviments i que no es corresponien amb les velles formes de la dansa._NEWLINE_Els primers compassos busquen aconseguir l'atenci\xc3\xb3 de l'oient amb un tema de gran abast a l'un\xc3\xadson realitzat en les cordes greus. L'angoixa inicial s'esvaeix amb la introducci\xc3\xb3 d'una delicada melodia interpretada pels primers violins. Els 20 o m\xc3\xa9s compassos que segueixen recorden ja al Jan\xc3\xa1cek m\xc3\xa9s madur, amb la fluida i alta melodia que s'eleva per sobre d'un corrent de figures pentat\xc3\xb2niques ocupades en l'acompanyament. El nou tema que es presenta en la segona meitat \xc3\xa9s una marxa majestuosa, una cosa que recorda a una alma mater de l'escola. Els violoncels i contrabaixos prenen un descans en el segon moviment. Jan\xc3\xa1\xc4\x8dek mostra el seu costat m\xc3\xa9s expressiu i transparent a trav\xc3\xa9s de les cordes agudes en una posici\xc3\xb3 vulnerable. El moviment \xc3\xa9s escrit de manera simple i directe, per\xc3\xb2 posa a prova l'entonaci\xc3\xb3 dels m\xc3\xbasics. El tercer moviment Andante \xc3\xa9s una melodia senzilla, buc\xc3\xb2lica, possiblement inspirada en la can\xc3\xa7\xc3\xb3 popular. El moviment mostra clarament que pertany a la seva \xc3\xa8poca d'estudiant._NEWLINE_El quart moviment Presto tracta de despertar una mica d'activitat nerviosa en re menor amb un scherzo reminisc\xc3\xa8ncia de Beethoven. Una secci\xc3\xb3 central proporciona alguns moments m\xc3\xa9s tranquils, per\xc3\xb2 s'interromp amb r\xc3\xa0pids retorns de l'scherzo en forma abreujada per acabar en un acord de re major. Les cordes m\xc3\xa9s greus comencen el cinqu\xc3\xa8 moviment, en aquesta pe\xc3\xa7a lenta i meditativa. Gaireb\xc3\xa9 sembla indicar un temps de profunda reflexi\xc3\xb3 en la vida del compositor. El centre de la pe\xc3\xa7a \xc3\xa9s molt modesta. El moviment acaba en gran part amb la forma en qu\xc3\xa8 va comen\xc3\xa7ar. El sis\xc3\xa8 moviment completa el cicle d'una manera satisfact\xc3\xb2ria. En dues seccions, la pe\xc3\xa7a contrasta una melodia melanc\xc3\xb2lica en si menor, de manera que es podria descriure com un fragment del tema d'un heroi, en un moment d'auto-reflexi\xc3\xb3."